**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 629**

от заседание на Общинския съвет,

проведено на 25.11.2021 г., Прот. № 40

**ОТНОСНО:**Изразяване на становище по коригирания бизнес план за развитието на дейността на „Водоснабдяване и канализация Йовковци“ ООД, гр. Велико Търново като ВиК оператор за регулаторния период 01.01.2022 г. – 31.12.2026 г.

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), чл. 10в, ал. 1, т. 5 от Закона за водите (ЗВ), чл. 10 от Закона за регулиране на водоснабдителните и канализационни услуги (ЗРВКУ), във връзка с Решение № 499/24.06.2021 г., Прот. № 30 на Общински съвет – Свищов, писмо с Вх. № 1139/11.11.2021 г. от „Водоснабдяване и канализация Йовковци“ ООД, гр. Велико Търново и предложение с Вх. № 1154/17.11.2021 г. от д-р Кристиян Кирилов – общински съветник и председател на Общински съвет – Свищов, Общински съвет – Свищов,

**Р Е Ш И:**

Изразява отрицателно становище по коригирания бизнес план за развитието на дейността на „Водоснабдяване и канализация Йовковци“ ООД, гр. Велико Търново като ВиК оператор за регулаторния период 01.01.2022 г. – 31.12.2026 г., със следните мотиви:

Недостатъчна информация за направените промени;

Не е заложено изграждането на пречиствателна станция за питейна вода за Община Свищов с цел подобряване качеството ѝ и изпълнение на Директива (ЕС) 2020/2184 на Европейския парламент и на Съвета от 16 декември 2020 година относно качеството на водата, предназначена за консумация от човека (преработена);

Предвижда се непрекъснато увеличение на цената на водата за битовите и обществените потребители;

Липсват намерения за увеличаване инвестициите в Община Свищов, не е ясно по какъв критерий, колко и с какво съфинансиране ще стават инвестициите за регулаторния период 01.01.2022 г. – 31.12.2026 г.;

Липсва информация по какъв начин и кой ще кандидатства пред Европейските структурни фондове, програми и други източници за финансиране и делът на съфинансиране по отделните инвестиции.

**МОТИВИ:** С писмо с изх. № 1-10977/10.11.2021 г. (Вх. № 1139/11.11.2021 г. при Общински съвет – Свищов) „Водоснабдяване и канализация Йовковци“ ООД, гр. Велико Търново предостави на Общински съвет – Свищов коригиран бизнес план за развитие на дейността на „ВиК Йовковци“ ООД, гр. Велико Търново като ВиК оператор за регулаторния период 01.01.2022 г. – 31.12.2026 г. за изразяване на становище. Съгласно чл. 10в, ал. 1, т. 5 от Закона за водите (ЗВ) „Общинският съвет изразява становище по разработените от ВиК операторите бизнес планове“.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/

Чл. 10. (1) В и К операторите разработват бизнес планове за 5-годишни периоди, които съдържат производствена, ремонтна, инвестиционна и социална програма, с техническа и икономическа част.

(2) Техническата част на бизнес плана съдържа програма за постигане на годишните целеви нива на показателите за качество на предоставяните В и К услуги, включително и за намаляване на загубите на вода.

(3) Икономическата част на бизнес плана съдържа:

1. анализ на съществуващото и прогнозното ниво на потребление на В и К услуги за периода;

2. инвестиционна програма, обвързана с параметрите от техническата част на бизнес плана;

3. източници и условия на финансиране на инвестиционната програма;

4. анализ на съществуващите и разчет на прогнозните разходи по експлоатация и поддръжка на В и К системите;

5. анализ на съществуващите и разчет на прогнозните разходи за управление на В и К системи;

6. амортизационен план, обвързан с инвестиционната програма и със сроковете за въвеждане на активите в експлоатация;

7. цена и приходи от В и К услугите съобразно изискванията, определени в наредбата по чл. 13, ал. 5 и методиката по чл. 9, ал. 4;

8. анализ на социалната поносимост на предлаганата цена на В и К услугите;

9. други елементи, определени в наредбата по чл. 9, ал. 3.

(4) В бизнес плановете В и К операторите предвиждат дейности за експлоатация, мерки за подобряване ефективността на съществуващите мрежи и съоръжения, както и за реконструкция, рехабилитация и изграждане на нови мрежи и съоръжения с цел постигане на дългосрочните нива на показателите за качеството на предоставяните В и К услуги. Бизнес плановете се представят със становища на съответните общини.

(5) Бизнес плановете съдържат технико-икономически анализ на съществуващото положение и предложение за конкретните показатели за качеството на В и К услугите съгласно изискванията на чл. 9.

(6) Когато в бизнес плановете е включено изграждането на нови или реконструкцията и рехабилитацията на съществуващи мрежи и съоръжения от канализационната система на населените места, те се съобразяват с приоритетите от Националната програма за изграждане на пречиствателни станции за отпадни води на населените места и със сроковете от Програмата за прилагане на Директива 91/271 на Европейския съюз, приети от Министерския съвет, както и със становищата на съответните общини.

(7) (Изм. - ДВ, бр. 103 от 2013 г.) Бизнес плановете се предоставят не по-късно от 6 месеца преди изтичането на последната година съгласно действащия бизнес план.

(8) В наредбата по чл. 9, ал. 3 се определят елементите и параметрите, които трябва да съдържат бизнес плановете, редът за контрол на изпълнението им и начинът на отчитане на изпълнението на годишните целеви нива на показателите за качество.

Д-р Генчо Генчев – Кмет на община Свищов – “Уважаеми г-н Кирилов, уважаеми г-жи и г-да общински съветници, аз искам да се добави към решението, предложението, което оформяте като становище една много важна част в бизнес плана, която ние на Общото събрание на Асоциацията, която беше проведена миналия месец изключително активно всички членове настояхме бизнес плана да бъде коригиран и то да бъде коригиран по отношение на инвестиционната програма и политика, която предстои през новия програмен период. Никъде в бизнес плана не кореспондира с европейските директиви и средства, които ще се влагат във ВиК сектора. Единствената приходна част финансиране на инвестициите се разчита единствено и само с покачване цената на водата да се правят инвестиции в сектора Води. Тук е изключително важно в самия план специална точка да бъде отделена за европейското финансиране по отношение на сектор Води на консолидирания оператор, а именно ВиК Йовковци какъв дял ще бъде за съответната община инвестициите и ВиК оператора каква част от тези средства ще покрива като бенефициент – дали дадената Община Свищов или ВиК оператора ще бъде бенефициент, кой ще поема участието или т.нар. дял съфинансиране на дадените проекти. Това не стана ясно и на областната комисия на Асоциацията и в бизнес плана също **не намерихме такъв раздел, който да става ясно по какъв критерии, колко и с какво финансиране ще стават инвестициите за бъдещия период**. Знаете, че всички едни инвестиции, които подготвят и общините заедно с плана за интегрирано развитие са поставени цели именно във ВиК сектора. Тук трябва да стане ясно в бизнес плана, а не заобиколно по отношение на качеството на питейната вода. А именно **изграждането на пречиствателна станция за питейна вода**. Мисля, че мястото е точно сега, то трябва да влезе в този план, защото всички онези инвестиции, които ще се правят в бъдещ период трябва да бъдат залегнати в опорен документ, какъвто е бизнес плана за 22-26 година. Иначе в противен случай не фигурира ли **в плана има да мечтаем отново за пречиствателна станция за питейни води, за** подобряване качеството на водата. Знаете, че тогава с решение, наше и с … от 13.10.2021 г. Асоциацията глоби ВиК Йовковци за това, че не изпълнява задълженията си по договора за консолидация на Община Свищов с ВиК Йовковци, която трета поредна година е налице неизпълнение заложеният показател за качеството на водата и измерваните точки на водовземане. Знаете, че в някои населени места на територията на Свищов имаме изключително влошаване качеството на водата с нитрати, нитрити и други химични елементи. И тук трябва много ясно ВиК Йовковци да отбележи по какъв начин ще намери решение да търсим решение на този проблем. Иначе в противен случай проблемите си остават. Това е едно от основните неща за които не бива и по никакъв начин не бива да подкрепим плана за периода 22-26 година. Дали успяхте да ме разберете? Ако трябва нещо да доуточня? Защото в описанието на механизмите за финансиране на инвестициите, когато прочетете и вникнете в точките **“инвестиции в собствени средства, в собствени активи“ единствено финансиране за изграждане на новите инвестиции са в рамките на разходите за амортизация на собствените активи**. За периода на бизнес плана най-важната **точка 2.2. от точка 2 е, че по бизнес плана 22-26 година ВиК Йовковци не предвижда инвестиции в собствените активи, финансирани с привлечени средства**. Ето това е една от основните причини която не приемаме и всички заедно не бихме приели плана им. **Поради тази причина, че не предвиждат абсолютно никакви средства, но ние държахме точката специално в бизнес плана да бъде отделна по отношение на европейските средства и начина по който ще бъдат финансирани общините чрез т.нар. Мастър план и какви обекти, какви инвестиции ще бъдат залегнали в този план на ВиК Йовковци** и най-важното тъй като се очаква новият програмен период да има съфинансирания кой ще поеме съфинансирането, дали дадените общини, тежестта, или ВиК оператора? Тъй като след като бъдат изградени каквито и да е съоръжения от ВиК сектора те биват предавани, съгласно Закона за водите, биват давани за управление на на ВиК оператора. Благодаря.“

Д-р Кристиян Кирилов – Председател на Общински съвет – Свищов – “Благодаря г-н Генчев. Други желаещи за изказване? Не виждам. Сега, това, което г-жа Вергилова каза, това, което г-н Петров каза и това, което г-н Генчев каза горе-долу ще го формулираме в този вид, който ще ви изчета след малко:

Общински съвет – Свищов изразява отрицателно становище по коригирания бизнес план за развитието на дейността на „Водоснабдяване и канализация Йовковци“ ООД, гр. Велико Търново като ВиК оператор за регулаторния период 01.01.2022 г. – 31.12.2026 г., тъй като:

Предоставената информация е недостатъчна за направените промени;

Не са упоменати намеренията за инвестиции в Община Свищов;

Подобряване качеството на водата и нейната завишена цена, както към битовите така и към обществените потребители.

Уважаеми колеги, предлагам …“

Д-р Генчо Генчев – Кмет на община Свищов – “Д-р Кирилов, моля да се добави и становището това, което и на Асоциацията колегите алармирахме за европейското финансиране“.

Д-р Кристиян Кирилов – Председател на Общински съвет – Свищов – “Да, като и липсата на информация за разходването на европейските средства за финансиране на ВиК сектора.“

Д-р Генчо Генчев – Кмет на община Свищов – “Начина, по какъв начин и как. Защото не е тайна, че се опитват и ДЕКЕВР да прехвърлят ангажимента към общините, за да могат съфинасирането да го поемат общините и след това да предадем активите на ВиК оператора.“

Д-р Кристиян Кирилов – Председател на Общински съвет – Свищов – “Да. Благодаря, г-н Генчев, добавяме го и това Ваше предложение и подлагам на процедурно гласуване всички тези добавки, които преди секунди изчетох както вие ги формулирахте, уважаеми съветници, както и предложението на г-н Генчев. Който е “За“ така направените предложения, моля да гласува.“

При кворум от 27 общински съветници, процедурното предложение се прие с 27 гласа “За”, “Против” – няма и “Въздържали се” – няма.